Նույն շրջանում տաղանդավոր արվեստագետը ուժերը փորձեց նաև ոսկերչական դիզայնի բնագավառում՝ դարձյալ ունենալով ակնառու ձեռքբերումներ: Որդու՝ Վահեի հետ միասին 2000թ. հիմնեց «Արատտա» ընկերությունը, որի արտադրանքը բարձր գնահատականի արժանացավ ԱՄՆ-ի արտիստական շրջանակներում: Ինքնատիպ մոտեցումներով հարուստ նրա հեղինակային հավաքածուն ցուցադրվեց տարբեր շոուներում (Նյու Յորք, Լոս Անջելես, Լաս Վեգաս, Ֆլորիդա և այլն)։ Եզակի նմուշներ պատրաստեց ամերիկյան շոու-բիզնեսի առանձին ներկայացուցիչների համար (Սնուփ Դոգ, Բաստըր Ռայմս, DMX, Master P, Լուդա Քրիս, ուրիշներ): Քչերը գիտեն նաև, որ Լաճիկյանի՝ չափսերով ամենամեծ աշխատանքներից մեկը՝ «Խորհրդավոր ընթրիքը», զարդարել է փոփ աստղ Մայքլ Ջեքսոնի ննջասենյակը՝ լինելով նրա ամենասիրած գործերից մեկը։